PATVIRTINTA

 Klaipėdos r. Vėžaičių pagrindinės

 mokyklos direktoriaus

 2020 m. gruodžio 31 d.

 įsakymu Nr. V-179

**KLAIPĖDOS R. VĖŽAIČIŲ PAGRINDINĖS MOKYKLOS UGDYMO ORGANIZAVIMO KARANTINO LAIKOTARPIU IR ESANT EKSTREMALIAI SITUACIJAI TVARKOS APRAŠAS**

**I SKYRIUS**

**BENDROSIOS NUOSTATOS**

 1. Klaipėdos r. Vėžaičių pagrindinės mokyklos ugdymo organizavimo karantino laikotarpiu ir esant ekstremaliai situacijai valstybės lygiu, tvarkos aprašas (toliau – Aprašas) reglamentuoja Klaipėdos r. Vėžaičių pagrindinės mokyklos ikimokyklinio ugdymo skyriaus, priešmokyklinio ugdymo grupių, 1-10 klasių mokinių ir Klaipėdos r. Vėžaičių pagrindinės mokyklos Girininkų skyriaus darbą esant karantinui ar ekstremaliai situacijai.

2. Aprašas parengtas vadovaujantis Lietuvos Respublikos švietimo, mokslo ir sporto ministro 2020 m. rugpjūčio 5 d. įsakymu Nr. V-1159 „Dėl Švietimo, mokslo ir sporto ministro 2019 m. balandžio 15 d. įsakymo Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo“ bei kitais ugdymo organizavimo veiklą reglamentuojančiais teisės aktais.

**II SKYRIUS**

**UGDYMO ORGANIZAVIMO KARANTINO METU IR EKSTREMALIOMIS SĄLYGOMIS PLANAVIMAS**

3. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

4. Ekstremali temperatūra – mokyklos ir (ar) gyvenamojoje teritorijoje:

4.1. minus 20 °C ar žemesnė - 1- 5 klasių mokiniams;

4.2.minus 25 °C ar žemesnė – 6-10 klasių mokiniams;

4.3.30 °C ar aukštesnė – 1-10 klasių mokiniams.

5. Mokyklos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:

5.1. laikinai koreguoti ugdymo proceso įgyvendinimą:

5.1.1. keisti nustatytą pamokų trukmę;

5.1.2. keisti nustatytą pamokų pradžios ir pabaigos laiką;

5.1.3. ugdymo procesą perkelti į kitas aplinkas;

5.1.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

5.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos direktoriaus sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos direktorius sprendimą dėl ugdymo proceso stabdymo derina su Klaipėdos rajono savivaldybės administracija;

5.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Mokyklos direktorius sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

 6. Valstybės, savivaldybės lygiu ar mokyklos direktoriui priėmus sprendimą ugdymą organizuoti nuotoliniu mokymo būdu, mokykla:

6.1. vadovaujasi mokyklos parengtu Klaipėdos r. Vėžaičių pagrindinės mokyklos nuotolinio mokymo(si) organizavimo tvarkos aprašu, patvirtintu Klaipėdos r. Vėžaičių pagrindinės mokyklos direktoriaus 2020 m. gruodžio 28 d. įsakymu Nr. V-178;

6.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

6.3. įvertina, ar visi mokiniai gali dalyvauti ugdymo procese pasirinkta kita mokymo forma ir būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

6.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

6.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui;

 6.6. pertvarko pamokų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas. Galima nepertraukiamo sinchroninio ugdymo trukmė per dieną – iki 2 val.;

6.7. paskiria asmenį (-is), kuris(-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas mokiniams, pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės mokykloje, dėl kurių ugdymo procesas negalėjo būti organizuojamas kasdieniu mokymo proceso organizavimo būdu.

 6.8. numato planą, kaip pasibaigus ypatingoms aplinkybėms grįžti prie įprasto ugdymo proceso organizavimo.

7. Informacija apie ugdymo organizavimą karantino laikotarpiu ir esant ekstremaliai situacijai skelbiama mokyklos tinklalapyje.

**III SKYRIUS**

**BAIGIAMOSIOS NUOSTATOS**

8. Aprašu vadovaujasi Klaipėdos r. Vėžaičių pagrindinės mokyklos bendruomenė.

9. Aprašas, atsižvelgiant į šalies ar rajono teisės aktus, gali būti papildomos, koreguojamos direktoriaus įsakymais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_